Jacobs neem ‘Swaan’-storie | Netwerk24
Deur Herschelle Benjamin 24 Augustus 2018 18:03
Jason Jacobs (26), skrywer en teaterregisseur, maak vandag sy buiging as rolprentregisseur met Nama swaan by die agtste kykNET Silwerskermfees in Kampsbaai.
Jacobs is in 2017 vereer met Kunste Onbeperk se Nuwe Stem-prys vir drie van sy toneelstukke by die Klein Karoo Nasionale Kunstefees.
Een van dié stukke, Kalahari swaan, is vanjaar verwerk vir die grootskerm met ’n nuwe titel, Nama swaan.
Dit sal meeding in die kortfliek­kategorie by die jaarlikse rolprentfees.
Jacobs was ’n wenner van die jaarlikse Theatre Arts Collective-beurs vir opkomende teaterregisseurs. Tog was rolprente nog altyd iets wat hy wou
Jason JacobsFoto: Natalie Gabriels
“Om stories te vertel is my roeping. Vir my as storieverteller is dit belangrik dat die storie groei en dat meer mense dit sien.
“Ek is bevoorreg om die kortfilm te kon maak omdat ek nie film gestudeer het nie, maar ek wou meer groei in my skryfwerk en leer van rolprente.”
Hy is veral ondersteun deur die skrywer Amy Jeptha en die vervaardiger- televisieregisseur Ephraim Gordon. Dié twee het verlede jaar die kortfliekkategorie gewen met hul kortfliek Soldaat.
“Hulle was baie behulpsaam en het my baie geleer oor verskillende aspekte van rolprente,” sê Jacobs.
Hoewel die aanpassing van toneel na silwerdoek baie uitdagend was, het dit nie anders gevoel nie omdat dit nog altyd Jacobs se droom was om stories te vertel.
“My stories vra vrae oor identiteit. Nama swaan fokus veral op manlikheid en wat dit beteken om ’n man te wees in vandag se samelewing.
“Dit kyk na die hoop en positiwiteit oor hoe mens die struikelblokke moet oorkom met al die lokvalle van die lewe.
“Die hoofkarakter, Willie, is ’n matrikulant en wil graag wiskunde verder studeer, maar sy ouma weier om sy aansoekvorm te teken.”
Jacobs glo dat hy deur sy werk altyd die magiese elemente wil betrek en op daardie manier vrae van kykers ontlok.
“Ek vind my mense baie interessant en soek altyd my eie identiteit in my stories. Nama verwys nie net na die taal nie, maar ook na die kultuur en die mense.”
Hy meen die proses van “kaalvoet hardloop” is baie belangrik voordat jy kan “spring en vlieg”. Met mag en moed kan enige jongman veg vir sy eie plek in hierdie
Meer oor: Kampsbaai | Kaapstad | Silwerskermfees